OpenLLM-France/wikimedia huggingface dataset:
# Gaithersburg

Gaithersburg és una població dels Estats Units a l'estat de Maryland. Segons el cens del 2008 tenia 58.744 habitants.

## Demografia

Segons el cens del 2000, Gaithersburg tenia 52.613 habitants, 19.621 habitatges, i 12.577 famílies. La densitat de població era de 2.013,3 habitants/km².
Dels 19.621 habitatges en un 34,8% hi vivien nens de menys de 18 anys, en un 48,6% hi vivien parelles casades, en un 11,2% dones solteres, i en un 35,9% no eren unitats familiars. En el 27,8% dels habitatges hi vivien persones soles el 7,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,65 i el nombre mitjà de persones que vivien en cada família era de 3,25.
Per edats la població es repartia de la següent manera: un 25% tenia menys de 18 anys, un 9% entre 18 i 24, un 37,7% entre 25 i 44, un 20% de 45 a 60 i un 8,2% 65 anys o més.
L'edat mediana era de 34 anys. Per cada 100 dones de 18 o més anys hi havia 92,4 homes.
La renda mediana per habitatge era de 59.879$ i la renda mediana per família de 66.669$. Els homes tenien una renda mediana de 44.331$ mentre que les dones 35.861$. La renda per capita de la població era de 27.323$. Entorn del 4,9% de les famílies i el 7,1% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gaithersburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 7 agost 2010].
* ↑ «Geographic Comparison Table- Gaithersburg». American Fact Finder. Oficina del Cens dels Estats Units, 12-01-2010.
# Françoise Dorin

Françoise Dorin (nascuda a París, el 23 de gener de 1928 - 12 de gener de 2018) va ser una dramaturga i lletrista de cançons francesa.

## Obra dramàtica

* 1968. La Facture
* 1970. Les Bonshommes
* 1973. Le tube. Pièce en 4 actes. Estrenada al Teatre de la Madeleine de París.
* 1974. Le tube. Comédie en 2 actes. Estrenada al Teatre Antoine de París.
* 1975. L'autre valse. Pièce. Estrenada al Teatre de les Varietats de París.
* 1978. Le Tout pour le tout. Comédie en 4 actes
* 1983. L'Etiquette. Pièce en 3 actes
* 1983. L'intoxe. Comédie nouvelle en deux parties
* 1986. L'âge en question

## Novel·la

* Les Lits à une place
* Les Vendanges Tardives
* Le coeur à deux places
* Et puis après...
* Tout est toujours possible
* En avant toutes!
* Les Julottes
* La rêve-party
# Klaus Allofs

Klaus Allofs (nascut el 5 de desembre de 1956) és un futbolista alemany retirat que va jugar com a davanter. Actualment és director esportiu en el club de la Bundesliga Wolfsburg.

## Referències

Klaus Allofs amb la selecció alemanya - Plantilles de navegació :
Selecció de futbol d'Alemanya Federal – Eurocopa 1980
1 Schumacher •
2 Briegel •
3 Cullmann •
4 K. Förster •
5 Dietz •
6 Schuster •
7 B. Förster •
8 Rummenigge •
9 Hrubesch •
10 Müller •
11 Allofs •
12 Memering •
13 Bonhof •
14 Magath •
15 Stielike •
16 Zimmermann •
17 Del'Haye •
18 Matthäus •
19 Votava •
20 Kaltz •
21 Junghans •
22 Immel •
Seleccionador: Derwall
Selecció de futbol d'Alemanya Federal – Eurocopa 1984
1 Schumacher •
2 Briegel •
3 Strack •
4 K. Förster •
5 B. Förster •
6 Rolff •
7 Brehme •
8 K. Allofs •
9 Völler •
10 Meier •
11 Rummenigge •
12 Burdenski •
13 Matthäus •
14 Falkenmayer •
15 Stielike •
16 Bruns •
17 Littbarski •
18 Buchwald •
19 Bommer •
20 Roleder •
Seleccionador: Derwall
Selecció de futbol d'Alemanya Federal – Copa del Món de Futbol 1986
1 Schumacher •
2 Briegel •
3 Brehme •
4 Förster •
5 Herget •
6 Eder •
7 Littbarski •
8 Matthäus •
9 Völler •
10 Magath •
11 Rummenigge •
12 Stein •
13 Allgöwer •
14 Berthold •
15 Augenthaler •
16 Thon •
17 Jakobs •
18 Rahn •
18 K. Allofs •
18 Hoeneß •
18 Rolff •
18 Immel •
Seleccionador: Beckenbauer :
# Klaukkala

Klaukkala (Klövskog en suec) és el poble més gran i meridional del municipi de Nurmijärvi, Uusimaa, Finlàndia. Té una població d'uns 18.000 habitants i, com a poble de més ràpid creixement del municipi, és molt urbà. La capital Hèlsinki es troba a menys de 30 quilòmetres de Klaukkala i la seva proximitat ha influït molt en el creixement del poble. La frontera de Vantaa és a menys de cinc quilòmetres.
Una possible visió turística és l'església de Klaukkala de coure modern, d'estil de coure, dissenyada per l'arquitecte Anssi Lassila, al nucli antic de Klaukkala. Mikko Heikka, un bisbe de l'Església luterana Evangèlica, la va dedicar el 28 de novembre de 2004. El poble també té una Església Ortodoxa de fusta de Sant Nectaris d'Aegina, construïda el 1995.
Mikko Lindström, guitarrista de HIM, és de Klaukkala. L'ex primer ministre de Finlàndia Matti Vanhanen també viu a Lepsämä, part de Klaukkala.

## Enllaços externs

* Klaukkala – Official site
# Giacinto Morera

Giacinto Morera (Novara, 18 d'agost de 1856 - Torí, 8 de febrer de 1909) va ser un matemàtic i físic italià, que va fer treballs importants en anàlisi complexa.

## Vida i Obra

Fill d'un ric comerciant de Novara, Morera es va graduar en enginyeria i matemàtiques pures a la universitat de Torí. Va ampliar estudis a les universitat de Pavia, Pisa i Leipzig. El 1886 va ser nomenat professor de mecànica de la universitat de Gènova, de la qual arribarà a ser rector. El 1900 es trasllada a la universitat de Torí com a professor de mecànica, càrrec que mantindrà fins a la seva mort nou anys més tard.
Morera és recordat pel teorema que porta el seu nom sobre anàlisi complexa i pels seus treballs en teoria de l'elasticitat lineal.

## Referències

* ↑ Somigliana, 1909, p. 191.
* ↑ Zill i Shanahan, 2009, p. 252.
* ↑ Santiago Zaragoza i Santiago Puertas, 2013, p. 70.

## Bibliografia

* Santiago Zaragoza, Antonio Cipriano; Santiago Puertas, María José. El análisis complejo y su historia (en castellà). Liber Factory, 2013. ISBN 978-84-9949-383-1.
* Somigliana, C. «Giacinto Morera» (en italià). Il Nuovo Cimento, Vol. 17, Num. 1, 1909, pàg. 191-194. DOI: 10.1007/BF02709438. ISSN: 1827-6121.
* Zill, Dennis G.; Shanahan, Patrick. A First Course in Complex Analysis with Applications (en anglès). Jones and Barttlet Publishers, 2009. ISBN 0763757721.

## Enllaços externs

* O'Connor, John J.; Robertson, Edmund F. «Giacinto Morera» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Roero, Clara Silvia. «Giacinto Morera (1856-1909)». TorinoScienza, 2005. [Consulta: 10 juny 2018]. (anglès)
# Giacinto Berloco

Giacinto Berloco (Altamura, 31 d'agost de 1941) és un religiós italià i diplomàtic de la Santa Seu, nunci apostòlic a diversos estats fins que es va retirar en setembre de 2016.

## Biografia

Originari d'Altamura, fou ordenat prevere a la prelatura d'Altamura el 19 de març de 1966. Va obtenir el doctorat en teologia i la llicenciatura en dret canònic.
El 1972 va entrar al servei diplomàtic de la Santa Seu i va prestar servei a les nunciatures apostòliques a Costa Rica, Països Baixos i Espanya; després fou destinat a la Secretaria d'Estat Vaticana. El 5 de setembre de 1974 el papa Pau VI li assignà el títol de capellà de Sa Santedat mentre el 24 de juny de 1985 el papaJoan Pau II l'elevà al títol de Prelat d'Honor de Sa Santedat.
El 15 de març de 1990 el papa Joan Pau II el nomenà bisbe titular de Fidene amb dignitat personal d'arquebisbe. Simultàniament el va nomenar pronunci apostòlic a Zimbabwe i delegat apostòlic a Moçambic. va rebre la consagració episcopal el 5 d'abril successiu per l'imposició de les mans del papa Joan Pau II i dels cardenals arquebisbes co-consagrants Giovanni Battista Re i Justin Francis Rigali.
El 17 de juliol de 1993 fou nomenat nunci apostòlic a Costa Rica mentre que el 5 maig de 1998 fou nomenat nunci a El Salvador i Belize. El 24 de febrer de 2005 fou nomenat nunci a Veneçuela.
El 18 de juny de 2009 el papa Benet XVI el va nomenar nunci a Bèlgica i el 24 de juliol successiu li fou assignada també la nunciatura a Luxemburg.
El dimecres 8 de març de 2017, el papa Francesc el va nomenar per a un mandat de cinc anys com a membre de la Congregació per als Bisbes. Un any abans havia renunciat a la nunciatura per raons d'edat (havia complert 75 anys).

## Referències

* ↑ Benedetto XVI nomina mons. Berloco, Nunzio in Lussemburgo
* ↑ Acta Apostolicae Sedis 77 (1985), S. 1111
* ↑ Nomina del Nunzio Apostolico in El Salvador e in Belize Arxivat 2012-07-29 at Archive.is, press.catholica.va, 1998-05-05.
* ↑ Nomina del Nunzio Apostolico in Venezuela Arxivat 2012-07-13 at Archive.is, press.catholica.va, 2005-02-24.
* ↑ Nomina del Nunzio Apostolico in Belgio, press.catholica.va, 2009-06-18.
* ↑ Nomina del Nunzio Apostolico in Lussemburgo, press.catholica.va, 2009-07-24.
* ↑ http://press.vatican.va/content/salastampa/it/bollettino/pubblico/2017/03/08/0140/00330.html#vescovi
# Giacinto Santambrogio

Giacinto Santambrogio (Seregno, 25 d'abril de 1945 - Seregno, 13 de juny de 2012) va ser un ciclista italià, professional entre el 1969 i 1979. En el seu palmarès destaquen dues victòries d'etapa al Tour de França, el 1975 i 1977, i dues més al Giro d'Itàlia, el 1971 i 1977.

## Palmarès

* 1966
** 1r al Gran Premi Ciutat de Camaiore
* 1968
** 1r a la Milà-Tortona
** Vencedor d'una etapa de la Cursa de la Pau
* 1969
** 1r a la Coppa Bernocchi
* 1971
** Vencedor d'una etapa al Giro d'Itàlia
* 1972
** 1r al Tre Valli Varesine
* 1974
** 1r al Gran Premi Ciutat de Camaiore
** 1r al Gran Premi del cantó d'Argòvia
** 1r al Circuit de Larciano
* 1975
** Vencedor d'una etapa al Tour de França
** Vencedor d'una etapa al Giro di Puglia
* 1977
** Vencedor d'una etapa al Tour de França
** Vencedor d'una etapa al Giro d'Itàlia

### Resultats al Tour de França

* 1969. 73è de la classificació general
* 1970. 49è de la classificació general
* 1972. 53è de la classificació general
* 1975. 46è de la classificació general. Vencedor d'una etapa
* 1977. 39è de la classificació general. Vencedor d'una etapa

### Resultats al Giro d'Itàlia

* 1969. 60è de la classificació general
* 1970. 34è de la classificació general
* 1971. 57è de la classificació general. Vencedor d'una etapa
* 1972. 48è de la classificació general
* 1973. 61è de la classificació general
* 1974. 22è de la classificació general
* 1975. 15è de la classificació general
* 1976. 23è de la classificació general
* 1977. 28è de la classificació general. Vencedor d'una etapa
* 1978. 56è de la classificació general

## Referències

* 1 2 «AU REVOIR SANTAMBROGIO | Sirotti News» (en anglès americà). [Consulta: 18 novembre 2022].
* ↑ «SANTAMBROGIO Giacinto». [Consulta: 18 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Giacinto SANTAMBROGIO» (en italià). [Consulta: 18 novembre 2022].

## Enllaços externs

* Fitxa de Giacinto Santambrogio a sitiodeciclismo.net
# Kindu

Kindu (antigament Kindu Port-Empain) és la capital de la província de Maniema (República Democràtica del Congo). És un dels ports més importants del riu Lualaba i té uns 200.000 habitants encara que les dades poden ser poc precises, a causa de la dificultat per a realitzar censos. La ciutat està situada prop del centre geogràfic del país, a 500 msnm. La frontera amb Burundi es troba a 370 km a l'oest.

## Història

La ciutat va ser un important centre de recopilació de matèries primeres procedents del centre d'Àfrica, tals com diamants, or i fustes nobles. La ciutat posseeix diversos símbols musulmans fruit del pas de caravanes de traficants d'esclaus àrabs, procedents del nord d'Àfrica i amb destinació a Unguja.

## Infraestructura

La ciutat compta amb una estació de ferrocarril que la comunica amb la capital estatal. El port fluvial és un important embarcador comercial d'articles procedents del nord-est del país.

## Població

Té una població propera als 200.000 habitants, encara que les dades censals són poc fiables. Hi ha una petita zona metropolitana on es concentra part de la població local, i la resta es troba escampada en petits poblats als voltants, a una distància entre 2 i 20 km del centre.
# Kirkiïta

La kirkiïta és un mineral de la classe dels sulfurs. Rep el nom de les mines de Kirki (Grècia), on es troba la seva localitat tipus.

## Característiques

La kirkiïta és una sulfosal de fórmula química Pb$_{10}$Bi₃As₃S$_{19}$. Cristal·litza en el sistema hexagonal. La seva duresa a l'escala de Mohs és 3,5.
Segons la classificació de Nickel-Strunz, la kirkiïta pertany a «02.JB: Sulfosals de l'arquetip PbS, derivats de la galena, amb Pb» juntament amb els següents minerals: diaforita, cosalita, freieslebenita, marrita, cannizzarita, wittita, junoïta, neyita, nordströmita, nuffieldita, proudita, weibul·lita, felbertalita, rouxelita, angelaïta, cuproneyita, geocronita, jordanita, tsugaruïta, pillaïta, zinkenita, scainiïta, pellouxita, chovanita, aschamalmita, bursaïta, eskimoïta, fizelyita, gustavita, lil·lianita, ourayita, ramdohrita, roshchinita, schirmerita, treasurita, uchucchacuaïta, ustarasita, vikingita, xilingolita, heyrovskýita, andorita IV, gratonita, marrucciïta, vurroïta i arsenquatrandorita.

## Formació i jaciments

Va ser descoberta a la mina Agios Philippos, una de les mines de Kirki situades a Hebros, a la perifèria de Macedònia Oriental i Tràcia, Grècia. També ha estat descrita a la mina Guadalupe, a l'estat de Chihuahua (Mèxic) i al cràter La Fossa, a Sicília (Itàlia). Aquests tres indrets són els únics de tot el planeta on ha estat descrita aquesta espècie mineral.

## Referències

* ↑ «Kirkiite» (en anglès). Mindat. [Consulta: 24 juny 2019].
# Kirkjubæjarklaustur

La petita vila de Kirkjubæjarklaustur té 160 habitants i es troba al sud d'Islàndia, al costat de la carretera entre Vík í Mýrdal i Höfn. Al seu nom es poden distingir tres paraules: kirkju, que significa "església", bæjar, que vol dir "granja", i klaustur, que significa "claustre". La seva singular posició és el que la fa coneguda en comparació d'altres viles de la seva mateixa població: el petit llogaret és l'únic punt entre aquestes dues ciutats que ofereix algun tipus de servei, entre ells una benzinera, un banc, una oficina de correus i un supermercat. A més, molts habitants de Reykjavík posseïxen finques al seu entorn, on van durant les vacances. Les atraccions turístiques més visitades són Eldgjá, els cràters de Laki, el Parc Nacional Skaftafell on anar a fer passejades o el llac glacial de Jökulsárlón.
Una atracció molt pròxima a la vila és el Kirkjugólf (el terra de l'església), un camí natural de columnes basàltiques soterrades i erosionades per les glaceres de tal forma que només es poden veure els caps i, com indica el seu nom, tenen l'aparença del terra enrajolat d'una església. Aquesta formació de lava té un origen semblant a la de la Calçada dels Gegants (Giant's Causeway) de l'Ulster. Totes aquestes singularitats contribueixen al fet que Kirkjubæjarklaustur sigui una parada obligada pels turistes.

## Història

Es pensa que ja hi vivien monjos irlandesos abans d'arribar els primers assentaments a Islàndia. Des de 1186, un important convent benedictí de monges s'ubicà a Kirkjubæjarklaustur, fins a la Reforma protestant de 1550. Els noms del saltant Systrafoss (Cascada de les Germanes) i del llac Systravatn (llac de les Germanes), a la muntanya, es refereixen a aquest convent. Systrastapi (la roca de les germanes) és el lloc on dues monges van ser cremades per heretgia. La tradició popular il·lustra l'esdeveniment amb històries sobre la germana bona i la pecadora, així com amb un tresor al fons del llac. La vila es va fer coneguda per les erupcions del volcà Lakagígar el 1783. El pastor protestant del temple local, Jón Steingrímsson, havia predicat amb el que es va anomenar el "Sermó del foc". La llegenda conta que el sermó va parar el riu de lava i que la vila es va salvar a l'últim moment. L'església actual, construïda el 1974, es va fer en record del Reverend Jón Steingrímsson.

## Vegeu també

* Fjaðrárgljúfur
# Kamimuria coarctata

Kamimuria coarctata és una espècie d'insecte pertanyent a la família dels pèrlids que es troba a Àsia: la Xina.

## Referències

* ↑ uBio (anglès)
* ↑ Klapálek, 1912. Cas. ces. Spol. ent. 9(2):84-110.
* 1 2 3 Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ New Species of Kamimuria (Klapálek) (Plecoptera: Perlidae) from Thailand and Vietnam, with notes on Chinese Species (anglès)
* ↑ Wu, C.F., 1935. Catalogus Insectorum Sinensium (Catàleg d'insectes xinesos) 1:302.

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Claassen, 1940. Mem. Cornell agric. Exp. Sta. 232:122.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:289.
* Sivec, Stark & Uchida, 1988. Scopolia 16:32.
* Sivec i Stark, 2008. Illiesia 4 (12):137.
* Zhiltzova, 1995. Catalogue of type specimens in the collection of the Zoological Institute, Russian Academy of Sciences. Plecoptera. Núm. 12.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 1977. Entomol. Basil. 2:116.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 10 octubre 2011].

## Enllaços externs

* BioLib (anglès)
* Encyclopedia of Life (anglès)
* Global Species Arxivat 2016-03-03 a Wayback Machine. (anglès)
* Perlidae Species Listing (anglès)
# Frigil unicolor

El frigil unicolor (Haplospiza unicolor) és un ocell de la família dels tràupids (Thraupidae).

## Hàbitat i distribució

Habita espesures i bosquets de bambú, normalment a prop de l'aigua, a les terres baixes del sud-est del Brasil, est de Paraguai i nord-est de l'Argentina.

## Referències

* ↑ «Frigil unicolor». Cercaterm. TERMCAT, Centre de Terminologia. Rev. 20/10/2022(català)
# Gasoducte Medgaz

El gasoducte Medgaz és un gasoducte en fase de construcció a través d'Algèria i el Mediterrani que va des d'Hassi R'Mel (Algèria) fins a Almeria (Espanya). Es preveu que començarà a estar en funcionament en 2011, amb inicialment 8.000 milions de metres cúbics de gas natural, que podran incrementar-se quan estigui a ple rendiment.
A través d'ell es podria injectar més gas gatural a Espanya des d'Algèria, que ja n'és el principal subministrador a través del gasoducte Magreb-Europa i de vaixells metaners, amb més de 12.000 milions de metres cúbics en total. El consum de gas natural a Espanya en 2010 és de 36.000 metres cúbics.

## Mides

El gasoducte té un tram per terra, a Algèria, que va de Hassi R'Mel, on hi ha els jaciments de gas natural, fins a la costa mediterrània, a Beni Saf; aquest tram té una longitud de 547 quilòmetres i un diàmetre de 48'' (122 centímetres).
El tram que uneix Beni Saf, a Algèria, amb Almeria, a la costa espanyola, és submarí, té una longitud de 210 quilòmetres i 24'' (61 centímetres) de diàmetre. La màxima profunditat és de 2.160 metres.

## Empresa

El consorci Medgaz està format per Sonatrach (36%), Iberdrola (20%), Cepsa-Total (20%), Endesa (12%) i Gaz de France - Suez (12%). Segons els seus estatuts l'accionista que tingui més del 25% de Medgaz té dret de veto a la companyia, cosa que actualment només compleix Sonatrach, que podria tenir el control absolut del consorci. La seu i domicili fiscal de Medgaz està, des del 6 novembre de 2009, a Almeria.
El projecte d'aquesta connexió es va començar a fer en 2001, any en què es va establir el consorci Medgaz. La construcció del gasoducte va començar en 2006. S'espera que en 2011 comenci a bombar gas natural a Almeria. El cost d'inversió en aquest projecte s'estima en uns 900 milions d'euros per al tram de Beni Saf a Almeria.

## Referències

* 1 2 3 El Gobierno califica la batalla del gas con Argelia como "tema de Estado", de Conchi Lafraya, pàg. 60 de La Vanguardia, 14 d'octubre de 2010. (castellà)
* 1 2 Fitxa tècnica Pàgina oficial de Medgaz
* ↑ MEDGAZ traslada su sede y domicilio fiscal a Almería Comunicat de premsa de MEDGAZ, 6 de novembre de 2009. (anglès) (castellà) (francès)

## Enllaços externs

* Pàgina de Medgaz (anglès) (castellà) (francès)
# Kitty

Kitty és una pel·lícula estatunidenca dirigida per Mitchell Leisen estrenada el 1945. És una pel·lícula d'època ambientada a Londres durant la dècadade 1780, basada en la novel·la del mateix nom de Rosamond Marshall (publicada el 1943), amb guió de Karl Tunberg. Està protagonitzada per Paulette Goddard, Ray Milland, Constance Collier, Patric Knowles, Reginald Owen i Cecil Kellaway com el pintor anglès Thomas Gainsborough. En una àmplia interpretació de la història de Pygmalion de George Bernard Shaw, la pel·lícula explica la història de la pobresa a la riquesa d'una jove noia del carrer, cockney.

## Argument

Londres, segle xviii. Fent-se passar per casualitat com a model del pintor Gainsborough, Kitty, una jove prostituta, atreu l'atenció de l'alta societat. Una de les millors actuacions de Paulette Goddard.

## Repartiment

* Paulette Goddard: Kitty
* Ray Milland: Sir Hugh Marcy
* Patric Knowles: Brett
* Reginald Owen: Duc de Malmunster
* Cecil Kellaway: Thomas Gainsborough
* Constance Collier: Lady Susan Dowitt
* Dennis Hoey: Jonathan Selby
* Sara Allgood: La vella Meg
* Eric Blore: Dobson
* Gordon Richards: Sir Joshua Reynolds
* Michael Dyne: Príncep de Gal·les
* Edward Norton: Comte de Campton
* Patricia Cameron: Elaine Carlisle
* Percival Vivian: Dr. Holt
* Mae Clarke: Molly
* Mary Gordon: Nancy
* Doris Lloyd (no surt als crèdits): La peixatera

## Nominacions

* 1947. Oscar a la millor direcció artística per Hans Dreier, Walter H. Tyler, Sam Comer i Ray Moyer

## Referències

* ↑ «Kitty». The New York Times.
# Kittilä

Kittilä en sami: Kittâl o Gihttel és un municipi de la Lapònia finlandesa, fundat el 1854, i un popular centre d'esports de la neu. Té una població de 6.281 habitants (2012) i ocupa una superfície de 8.263 km².
L'estació d'esquí Levi es troba a Kittilä. Des del 2006 s'hi fan prospeccions en una nova mina d'or que seria la més grossa d'Europa.
Compta amb l'Aeroport de Kittilä on operen les companyies Blue1, Finnair i Finncomm Airlines.

## Clima

Kittilä és el lloc on s'ha enregistrat la temperatura més baixa de Finlàndia: −51.5 °C, el gener de 1999. Té una temperatura mitjana anual de -1,3 °C amb la mitjana de gener de -14 °C i la de juliol de 13,3 °C. La precipitació mitjana anual és de 547 mm amb el màxim al juliol.

## Enllaços externs

             A Wikimedia Commons hi ha contingut multimèdia relatiu a: Kittilä
* Home page of Kittilä
* Ski Resort Levi
* levi-lapland.com
* Särestöniemi museo Arxivat 2009-02-02 a Wayback Machine.
# Kjellaug Nakkim

Kjellaug Nakkim (Skiptvet, 2 d'agost de 1940 – Moss, 16 de maig de 2022) fou una política noruega que va formar part del Partit Conservador de Noruega. Va néixer dins del marc del Reichskommissariat Norwegen, al Tercer Reich.
Va ser elegida al parlament noruec a Østfold el 1989, i reelegida en dues ocasions. Havia ocupat la posició de diputada representativa anteriorment, entre el 1985 i el 1989. Paral·lelament, Nakkim va ser membre d'alcaldia de Moss del 1975 al 1987 i des del 2006 fins al 2009 va presidir el Kringkastingsrådet a Noruega, havent estat ja suplent del càrrec.
Va tenir tres fills: el jornalista Frode Nakkim, l'editor Kyrre Nakkim i l'atleta Are Nakkim.

## Referències

* ↑ «Kjellaug Nakkim er død» (en noruec). Smaalenenes Avis. [Consulta: 19 maig 2022].
* 1 2 3 «Biografi: Nakkim, Kjellaug» (en noruec bokmål). Stortinget. [Consulta: 19 maig 2022].
* ↑ «Dette er Kringkastingsrådet» (en noruec). Norsk Rikskringkasting, 31-10-2007. [Consulta: 19 maig 2022].